Notum sit universitati fidelium quod mota controversia inter ecclesiam Matiscensem et Hugonem de Germola super eo quod domnus Guigo, Matiscensis ecclesie cantor, eidem ecclesie testamento concesserat quicquid scilicet in parrochia de Tramaias habebat in pratis, domibus, et in terris planis, et nemoribus, et in cimiterio de Germola, et extra in predicta scilicet parrochia, et mansum de Cros in parrochia de Petra Clauso. Ad hoc deventum est ut predictus Hugo de Germola veniens in capitulo Matiscensi per manum domni Hugonis abbatis Pontii Vacensis, per manum domni..... abbatis de Mirabrio, eidem ecclesie quod supra enumeratum est concessit et absque ulla retentione, si quid juris habebat, guerpivit, accipiens ab ea CCC (solidos) et XL quos placitatoribus suis dimisit. Testes sunt: Maiolus Rebutinus, Bernardus Vierius, Bernardus Pagani, Stephanus de Basenens, Paganus de Classiaco, Hugo, Otgerius de Cavannis, Artaldus de Buxeria, Achardus de Mace, Stephanus de Marchant, Arulfus miles, Petrus Gaschet, Bernardus de Vernol, Letaldus de Buxeria, Anserius de Scola, Hugo de Buxeria, Bernardus Vetula, Rotbertus Galchols, Girardus Sellarius, Umbertus Dentatus, Wilelmus de Blane, Hugo de Moneta, Petrus de Cormerenchia, Bernardus Gaufridi et Stephanus filius ejus, Bernardus Malecrasus, Aimo de Sanciaco, Amelius et Leodegarius fratres, Hugo Bisonticensis, Guntardus Francigena, Galterius presbiter et prepositus de Vincellis.